اډري هپبورن
اډري هپبورن ۱۹۲۹ ز کال د می ۴ مه ۱۹۹۳ ز کال د جنوري ۲۰ مه يوه برتانوۍ اداکاره او انسان دوسته وه، چې د ادري کاتلين رسټون په نوم زېږېدلې ده. د فلم او فېشن دواړو تمثال په توګه پېژندل شوې هپبورن ته د امريکا د فلم انسټيټيوټ له لورې له لرغوني هاليوډ سينما څخه د درېيمې تر ټولو سترې ښځينه د پردې پر مخ راښکاره کېدونکې افسانې درجه ورکړل شوه او د نامتو لويې خونې د نړيوالو غوره جامو لېست کې شامله شوه. نوموړې چې د بروکسل د اکسليز په يوه اشرافي کورنۍ کې زېږېدلې وه، د خپل ماشومتوب ځينې برخې يې په بلجيم، انګليستان او نيدرلېنډ کې تېرې کړې. په ۱۹۴۵ ز کال يې امستردام کې له سونيا ګسکېل سره د بالټ نڅا پيل او زده کړه او له ۱۹۴۸ ز کال څخه وروسته يې په لندن کې له ماري رمبرټ سره د يادې نڅا زده کړه تر لاسه کړه. نوموړې په د موسيقۍ تياتر توليداتو کې د سندرغاړې نجلۍ په توګه فعاليت پيل کړ او له دې وروسته په بېلابېلو فلمونه کې لږه لږه راڅرګنده شوه. د ۱۹۵۳ ز کال د رومن سپېڅلې ورځ په نوم عشقي کميډي کې له ګريګوري پيک سره يو ځای نامتو شوه. اډري د يادې خندونکې درامې له امله هغه لومړنۍ اداکاره وه، چې يوازې د يو فعاليت لپاره يې يوه د اسکار ، يو د سرو زرو نړيوال انعام او يو د بافټا انعام وګټه. نوموړې په همدې کال په کې د خپل فعاليت له امله په يوه لوبه کې د غوره مشرې اداکارې په توګه يو توني انعام هم وګټه. نوموړې په يو شمېر برياليو فلمونو کې د کار کولو له امله ستورې يا د سينما مهمه لوبغاړې شوه. د يادو فلمونو له ډلې په ۱۹۵۴ ز کال کې د سبرينا په نوم فلم، چې همفري بوګارت او ويليم هولډين په کې د هغې د مينې لپاره سيالي وکړه؛ په ۱۹۵۷ ز کال کې خندوونکي مخ ، چې يو موزيکال فلم و او اډري په کې د خپلې برخې سندرې وويلې؛ په ۱۹۵۹ زکال د راهبې کيسه تر سرليک لاندې ډرامه، د ۱۹۶۱ ز کال د عشقي خندونکې ډرامه؛ د ۱۹۶۳ ز کال د په نوم د جرمونو په اړه رومان، چې د خلاف و او د ۱۹۶۴ زکال موزيکال فلم يادولی شو. هغه په نومې ډاروونکي فلم کې د فلمي ستورې ونډه ولوبوله او ، د سرو زرو نړيوال انعام او بافټا انعامونو ته نوماندي يې تر لاسه کړه. له هغې څخه وروسته يوازې کله ناکله په فلمونو کې راښکاره شوه، چې يو له دې ډلې يې په ۱۹۷۶ ز کال نومې فلم کې له سين کنري سره راڅرګندېدل وو. د هپبورن وروستي ثبت شوي فعاليتونه د ۱۹۹۰ ز کال تلوېزيوني لړۍ يا پرله پسې مستند کې وو. ياده مستند تلوېزيوني لړۍ د له اډري هپبورن سره د نړۍ باغچې: په نوم وه، چې اډري په کې د غوره شخصي لاسته راوړنې او معلوماتي خپرونې - له امله د وګټه. هپبورن د يوې مخکښه ونډې له امله د غوره بریتانیوي اداکارې له امله درې بافټا انعامونه وګټل. د نوموړې د فلمي مسلک په وياړ يې د بافټا د ژوندانه لاسته راوړنې انعام ، . ، او ځانګړی ټوني انعام تر لاسه کړ. هغه يو له هغو اوه لس تنو څخه ده، چې او انعامونه يې ګټلي دي. هپبورن په خپل وروستي ژوند کې خپل ډېری وخت ته ځانګړی کړ. نوموړې له ۱۹۵۴ ز کال راهيسې له يونيسيف سره ګډه مرسته کړې وه. د ۱۹۸۸ او ۱۹۹۲ ز کالونو تر منځ يې د افريقا، سويلي امريکا او اسيا په ځينو خورا بې وسه ټولنو کې کار وکړ. د ۱۹۹۲ ز کال په ډسمبر کې يې د يونيسيف د ښه نيت استازې په توګه د کار کولو له امله د خپلواکۍ ولسمشريز انعام تر لاسه کړ. يوه مياشت وروسته د اپنډکس سرطان له امله د ۶۳ کالونو په عمر په سويس کې خپل کور کې مړه شوه. د ژوند لومړي وختونه له ۱۹۲۹-۱۹۳۸ ز کال پورې: کورنۍ او د ماشومتوب لومړي وختونه ادري کاتلين رسټون چې وروسته يې نوم هپبورن رسټون شو د ۱۹۲۹ ز کال د می پر ۴ نېټه د بلجيم د بروکسل په ايکسيليس کې په ۴۸ ګڼه کې وزېږېده. خپلې کورنۍ يې د په نوم پېژندله. د هپبورن مور بېرنه د بارون ښځه ايلا وېن هيمسټرا يوه هالنډۍ اشرافه وه، چې د ژوند موده يې ۱۹۰۰ د جون له ۱۲ ۱۹۸۴ د اګسټ تر ۲۶ وه. ايلا د يو بارون اشرافي وړ نوم دی ارنوډ وېن هيمسټرا لور وه، چې پلار يې له ۱۹۱۰ څخه تر ۱۹۲۰ ز کال پورې د د ښاروال او له ۱۹۲۱ څخه تر ۱۹۲۸ ز کال پورې د هالنډي سورينام د والي په توګه خدمت وکړ. مور يې ايلبرېګ ويليماين هينريټ وېن اسبيک ۱۸۷۳-۱۹۳۹ نومېده، چې د کونټ ډيرک وېن هوجينډروپ لمسۍ وه. نوموړې د ۱۹ کلنۍ په عمر له سره واده وکړ، چې د هالنډي ويسټ انډيز په باتاويا کې د تېلو اجرائيوي مشر و او په همدې سيمه کې يې ګډ ژوند وکړ. د هپبورن له زېږون څخه څلور کاله وړاندې، مخکې له دې چې ياده جوړه په ۱۹۲۵ ز کال يو له بله طلاق واخلي؛ د ۱۹۲۰-۱۹۲۵ او ۱۹۲۴-۲۰۱۰ په نومونو يې دوه زامن درلودل. د هپبورن پلار جوزف ويکتور انتوني رسټون ۱۸۸۹ نومبر ۲۱ ۱۹۸۰ اکتوبر ۱۶ د اطريش او هنګري د بوهيميا په اسچيټز کې برتانوي تبعه و. نوموړې د ويکتور جان جورج رسټون او انا جوليانا فرنزيسکا کارولينا ويلس زوی و. پلار يې رسټون برتانوي او اطريشي شاليد درلود او مور يې کارولينا ويلس له اصله اتريشۍ او په کې زېږېدلې وه. جوزف په ۱۹۲۳-۱۹۲۴ ز کالونو کې په هالنډي ويسټ انډيز په کې د برتانيا وياړي يا افتخاري استازی و او د هپبورن له مور سره له واده وړاندې يې د کورنيليا بېسچوپ په نوم هالنډۍ سره واده کړی و. که څه هم نوموړی د په کورني نوم سره زېږېدلی و، مګر وروسته يې خپل نوم يو څه زيات اشرافيت يعنې هپبورن-رسټون - ته - هايفن لرونکی ترکيبي نوم کړ، چې ښايي دا کار يې ځکه د ايلا په ټينګار کړی وي، چې هغه په تېروتنې سره د ځان په اړه باور درلود، چې د سکاتلنډي ملکې د درېيم خاوند جېمز هپبورن له نسل څخه دی. د هپبورن مور او پلار د ۱۹۲۶ ز کال په سپټمبر کې د هالنډي ويسټ انډيز په باتاويا کې واده کړی و. رسټون هغه وخت د يو سوداګريز شرکت لپاره کار کاوه، مګر له واده څخه لږه موده وروسته ښځه او خاوند اروپا ته لاړل، چې هلته يې د پور يو شرکت او د راپورونو له مخې لندن کې د ټيم سوداګرو شرکت کې کار پيل کړ. لندن کې له يوه کال څخه وروسته بروکسل ته لاړل او رسټون په کې د ياد شرکت د سيمه ييز دفتر د پرانيستلو لپاره ګومارل شوی و. د بروکسل، ارنهيم ، هاګ او لندن تر منځ سفرونو کې له درې کالونو تېرولو څخه وروسته ياده کورنۍ په ۱۹۳۲ ز کال د د ښاري بروکسل ښاروالۍ سيمه کې استوګن شوه. د هپبورن د ماشومتوب لومړي وخت پناه او لومړيتوب ورکړل شوی و. د نوموړې ګڼ ملتي شاليد د خپل پلار د دندې له امله له خپلې کورنۍ سره د درې هېوادونو تر منځ د سفر له لارې پياوړی شوی و. د ۱۹۳۰ ز لسيزې په نيمايي کې د هپبورن مور او پلار د فاشيستانو برتانوي اتحاديې لپاره بسپنې تر لاسه او ټولې کړې. جوزف په ۱۹۳۵ زکال له يوې پېښې څخه وروسته په ناڅاپي ډول خپله کورنۍ پرېښوده. دا هغه مهال و چې ادرييانتجي کورنۍ کې په همدې نوم يادېدله شپږ کلنه وه. نوموړې وروسته زياتره وخت پر ماشوم باندې د بې پلارۍ د اغېز په اړه خبرې کولې، چې ماشومان مور او پلار دواړو ته اړتيا لري. جوزف لندن ته لاړه او هلته په فاشيستي فعاليتونو کې نور هم ژور ښکېل شو او هيڅکله يې له هېواده د باندې خپله لور ونه ليدله. هپبورن وروسته په ډاګه کړه چې د پلار وتل يې د ژوند تر ټولو دردناکه پېښه وه. په همدې کال يې مور له هپبورن سره په ارنهيم کې د خپلې کورنۍ ملکيت ته لاړه. د نوموړې ناسکه ورونه اليکس او ايان چې هغه وخت ۱۵ او ۱۱ کلن وو له خپلوانو سره د اوسېدنې په موخه هاګ ته لېږدول شوي وو. جوزف له هپبورن څخه غوښتل چې په انګېستان کې زده کړې وکړي، نو په ۱۹۳۷ زکال يې د انګليستان کينټ ته ژوند کولو په موخه ولېږله. نوموړې په کينټ کې د ادري رسټون يا کوچنۍ اډري په نوم پېژندل کېدله، چې د الهام نومې سيمې په يو کوچني خپلواک ښوونځي کې يې زده کړې وکړې. د هپبورن مور او پلار په ۱۹۳۸ ز کال په رسمي ډول يو له بل ځنې بېل طلاق شول. هپبورن په ۱۹۶۰ ز لسيزه کې د سره صليب له لارې په دوبلين کې د خپل پلار له موندلو څخه وروسته ورسره بيا اړيکه نوې کړه؛ که څه هم پلار يې په احساساتي ډول ورڅخه لرې پاتې شو، مګر هپبورن يې د مړينې تر وخته مالي ملاتړ وکړ. سرچينې